പൈപ്പു പൊട്ടി റോഡ് തകര്ന്നിട്ടും കുലുക്കമില്ല മട്ടന്നൂര്: ശുദ്ധജല വിതരണ പദ്ധതിയുടെ പൈപ്പു പൊട്ടി വെള്ളം പാഴാകുമ്ബോഴും അറ്റകുറ്റപ്പണി നടത്തി പരിഹരിക്കാതെ അധികൃതര്. മട്ടന്നൂര് തലശേരി റോഡില് മിഷന് ഹോസ്പിറ്റലിന് മുന്നിലാണ് ഒരു വര്ഷത്തോളമായി പൈപ്പ് പൊട്ടി വെള്ളം പാഴാകുന്നത്. തലശേരിവളവുപാറ റോഡ് നവീകരണത്തിന്റെ ഭാഗമായി മട്ടന്നൂര് ടൗണില് പ്രവൃത്തി ആരംഭിച്ച മുതല് പൈപ്പുപൊട്ടി വെള്ളം ഒഴുകാന് തുടങ്ങിയതാണ്. മെക്കാഡം ടാറിംഗ് ചെയ്യുമ്ബോള് പൊട്ടിയ പൈപ്പ് മാറ്റാതെ ഇതിനു മുകളില് ടാറിംഗ് നടത്തി. ടാറിംഗ് പൂര്ത്തിയാക്കി മണിക്കൂറുകള്ക്കുള്ളില് തന്നെ പൈപ്പില് വന് പൊട്ടലുണ്ടാകുകയും റോഡ് തകരുകയുമായിരുന്നു. റോഡ് വീണ്ടും മെക്കാഡം ചെയ്തുവെങ്കിലും വെള്ളം ഇപ്പോഴും പുറത്തേക്ക് ഒഴുകുകയാണ്. പൈപ്പിലെ ചോര്ച്ച പരിഹരിക്കാത്തതിനാല് ദിവസവും ലക്ഷക്കണക്കിന് ലിറ്റര് വെള്ളമാണ് റോഡിലെ ഒഴുകുന്നത്. വെള്ളം ഒഴുകുന്നതിനൊപ്പം മെക്കാഡം റോഡ് പൊട്ടിപ്പൊളിഞ്ഞ് കൊണ്ടിരിക്കുകയാണ്.